CELEX: 32018R0220
Language: sk
Date: 2018-02-09 00:00:00
Title: Vykonávacie nariadenie Komisie (EÚ) 2018/220 z 9. februára 2018 o zatriedení určitého tovaru do kombinovanej nomenklatúry

16.2.2018   
               
               
                  SK
               
               
                  Úradný vestník Európskej únie
               
               
                  L 43/3
               
            VYKONÁVACIE NARIADENIE KOMISIE (EÚ) 2018/220
      z 9. februára 2018
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 9. februára 2018
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ
            
            
               Generálne riaditeľstvo pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Mechanické zariadenie (tzv. ručný rozmetávač – „manual spreader“) pozostávajúce z oceľovej konštrukcie, plastovej nádrže s textilnou výstelkou s objemom približne 60 litrov, rotačného rozmetávača v spodnej časti a dvoch pneumatík.
                     Výrobok je navrhnutý na distribúciu (rozmetávanie/rozprašovanie prostredníctvom rotácie) umelých hnojív, piesku, semien, soli atď. Objem distribuovaného materiálu možno regulovať meničom. Je vhodný na pravidelnú údržbu rozsiahlych plôch.
                     Pozri obrázok (*1).
                  
                  
                     8424 89 70 
                  
                  
                     Zatriedenie je určené všeobecnými pravidlami 1, 3 písm. c) a 6 na interpretáciu kombinovanej nomenklatúry, poznámkou 2 k 84. kapitole a znením číselných znakov KN 8424 , 8424 89  a 8424 89 70 .
                     Zariadenie zodpovedá opisu položky 8424  (rozprašovanie piesku a soli) a opisu v položke 8432  (rozmetače umelých hnojív a stroje na siatie). Výrobok sa nemôže zatriediť podľa poznámky 3 k XVI. triede, keďže neplní jednu hlavnú funkciu. V súlade s poznámkou 2 k 84. kapitole stroj, prístroj alebo zariadenie zodpovedajúce opisu v jednej alebo viacerých položkách 8401  až 8424  a zároveň aj opisu v jednej alebo viacerých položkách 8425  až 8480  sa má zatriediť do príslušnej položky 8401  až 8424  (v tomto prípade do položky 8424 ).
                     Zariadenie sa môže používať ako poľnohospodárske alebo záhradnícke zariadenie podpoložky 8424 82 , rovnako ako iné zariadenia patriace do podpoložky 8424 89 . Vzhľadom na charakteristické vlastnosti zriadenia nemožno žiadnu z uvedených funkcií považovať za hlavnú funkciu zariadenia v zmysle poznámky 3 k XVI. triede a ani jednu z týchto dvoch podpoložiek nemožno považovať za podpoložku, ktorá poskytuje špecifickejší opis. Z toho vyplýva, že zariadenie sa má zatriediť do poslednej podpoložky v numerickom poradí.
                     Zariadenie sa preto má zatriediť pod číselný znak KN 8424 89 70  ako ostatné mechanické prístroje na striekanie, rozstrekovanie alebo rozprašovanie tekutín alebo práškov.
                  
               
            
         
            (*1)  Obrázok slúži len na informačné účely.